ผมเห็นแฟนเพจของร้านนี้ตั้งแต่เขาจะเปิดร้านใหม่ ๆ แล้วล่ะ แต่ไม่ได้สนใจเพราะผมไม่ค่อยสนใจชาบูชาบูเท่าไหร่ มารู้เอาตอนหลังว่าทางร้านมีเมนู side dish ที่น่าสนใจ และหน้าตาดีอย่างพวกซูชิ เลยต้องหาทางมาลอง

ผมมาสาขาทองหล่อ โดยเข้ามาในซอย 20 แค่นิดเดียว ร้านอยู่ทางซ้ายเห็นได้ง่าย

- เนื้อสำหรับทำ ชาบูชาบู และสุกี้ ใช้ของดีครับ ลายสวย จัดตบแต่งมาดี สไลด์มาชิ้นกำลังดีลวกได้สุกในเวลาไม่นาน
- ไลน์ผักจัดเรียงไว้ดี สวยงาม
- แต่น้ำจิ้มชาบู กับซุปสุกี้ รสชาติยังธรรมดาไปครับ ไม่ได้แย่นะ แต่พอเทียบกับร้านอื่นที่เคยกินมา ผมว่าจืดชืดไป
- side dish ทั้งหลายนี่แหละ อร่อยจริง ซูชิคุณภาพดี ปั้นมาได้พอดีคำ แถมมีแต่ตัวแพง ๆ ที่ปกติร้านอื่นไม่กล้าเอาลงไลน์ ใจถึงมาก ๆ ครับ ตัวอื่นอย่าง โครอกเกะก็อร่อยดี

เราคงรู้กันอยู่แล้วว่า ซูชิจะมีเป็น set A กับ B ผลัดกัน ผมเข้าใจละว่าทำไมคนถึงรอไปกินวันที่จัดโปรฯ ได้กินทั้ง A และ B พร้อมกัน และแต่ละเดือนเหมือนจะมีรายการซูชิพิเศษเพิ่มขึ้นมาอีก

ราคาคนละ 690 เหมือนจะแพง แต่กับซูชิแบบนี้ ผมว่าคุ้มครับ

ต้องกลับไปกินอีกแน่ ๆ ครับ คราวหน้าเน้นซูชิไปเลย ส่วนชาบู กินนิดหน่อยพอ จะได้ไม่เปลืองพื้นที่มาก จริง ๆ ทางร้านเปลี่ยน theme ไปเลยว่าเป็นบุฟเฟต์ซูชิ ยังจะดีซะกว่า